

**ΕΛΛΗΝΙΚΗ ΕΠΙΣΤΗΜΟΝΙΚΗ ΕΤΑΙΡΕΙΑ ΓΕΝΕΤΙΚΗΣ ΒΕΛΤΙΩΣΗΣ ΦΥΤΩΝ**

***www.plantbreeding.gr***

**17o Πανελλήνιο Επιστημονικό Συνέδριο**

**Πάτρα 17-19 Οκτωβρίου 2018**

**Ξενοδοχείο PortoRio**

**‘’Η συμβολή της Γενετικής Βελτίωσης των Φυτών στην αειφόρο**

**Γεωργία και τη σύγχρονη Βιοοικονομία’’**

***ΥΠΟ ΤΗΝ ΑΙΓΙΔΑ ΤΟΥ ΥΠΟΥΡΓΕΙΟΥ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ***

**

***Συνδιοργάνωση Τεχνολογικό Εκπαιδευτικό Ίδρυμα Δυτικής Ελλάδας***



**2η Ανακοίνωση**

Αγαπητοί φίλοι, συνάδελφοι, μέλη της επιστημονικής κοινότητας,

η Ελληνική Επιστημονική Εταιρεία Γενετικής Βελτίωσης Φυτών σας προσκαλεί να συμμετέχετε στις εργασίες του **17ου** Επιστημονικού Συνεδρίου που συνδιοργανώνεται με το Τεχνολογικό Εκπαιδευτικό Ίδρυμα (Τ.Ε.Ι.) Δυτικής Ελλάδας στην Πάτρα, υπό την αιγίδα του Υπουργείου Αγροτικής Ανάπτυξης και Τροφίμων, στο ξενοδοχείο [Porto Rio](http://www.portoriohotel.gr/) από 17 έως 19 Οκτωβρίου 2018, με τίτλο:

*‘’Η συμβολή της Γενετικής Βελτίωσης των Φυτών στην αειφόρο Γεωργία*

*και τη σύγχρονη Βιοοικονομία’’*

Στόχος του Συνεδρίου είναι η ανάδειξη της συμβολής της Γενετικής Βελτίωσης των Φυτών στην **αειφόρο Γεωργία** και τη σύγχρονη **Βιοοικονομία** σε ένα περιβάλλον που μεταβάλλεται τόσο κλιματικά, όσο και οικονομικά. Η παρουσίαση της ερευνητικής δραστηριότητας των ακαδημαϊκών ιδρυμάτων και των ερευνητικών φορέων θα συμβάλει στη διερεύνηση κρίσιμων ζητημάτων που αφορούν τον αγροτικό τομέα και θα προάγει την ενημέρωση και ανταλλαγή γνώσεων και απόψεων μεταξύ των μελών της επιστημονικής κοινότητας, φορέων του Δημοσίου και επαγγελματικών ομάδων.

Στο Συνέδριο θα αναδειχθούν θέματα σχετικά με τις καλλιεργούμενες ποικιλίες και είδη, την αειφόρο γεωργική ανάπτυξη, τις βιοτικές κι αβιοτικές καταπονήσεις, την προστασία και διατήρηση των φυτογενετικών πόρων, την προστασία του αγροτικού και δασικού περιβάλλοντος και την εφαρμογή σύγχρονων βιοτεχνολογικών μεθόδων στους τομείς των τροφίμων και των φαρμακευτικών προϊόντων.

***Ενδεικτικές Θεματικές Ενότητες***

* Γενετική Βελτίωση των Φυτών, επίκαιρες τάσεις και προοπτικές
* Προστασία και Διατήρηση Φυτογενετικών Πόρων
* Σύγχρονες προσεγγίσεις στη Βελτίωση των Φυτών για αύξηση της ποσότητας, της ποιότητας και την παραγωγή βιομορίων.
* Παραγωγή Πολλαπλασιαστικού υλικού
* Καινοτόμες Προσεγγίσεις στη Γεωργία

**Επιβεβαιωμένοι Ομιλητές:**

1. **Professor Jaime Prohens,** Polytechnic University of Valencia (UPV), Spain
2. **Salvatore Ceccarelli PhD.**

**Οι ενδιαφερόμενοι καλούνται να συμπληρώσουν τη φόρμα Εκδήλωσης Ενδιαφέροντος καθώς και να υποβάλλουν περιλήψεις εργασιών ηλεκτρονικά μέχρι τις 30 Ιουνίου 2018.** Κάθε σύνεδρος μπορεί να παρουσιάσει μία προφορική ανακοίνωση, ενώ ο αριθμός των επιστημονικών εργασιών στις οποίες μπορεί να συμμετέχει είναι απεριόριστος.

***Θα χαρούμε να σας δούμε στην Πάτρα***

***Εκ μέρους της Οργανωτικής Επιτροπής***

**Βασίλειος Παπασωτηρόπουλος**,

Πρόεδρος,

Αν. Καθηγητής Τμήμα Τεχνολόγων Γεωπόνων Τ.ΕΙ. Δυτικής Ελλάδας

***Επικοινωνία***

Για οποιαδήποτε επιπλέον διευκρίνιση ή πληροφορία μπορείτε να επικοινωνείτε με την Οργανωτική Επιτροπή στην ηλεκτρονική διεύθυνση17thpbrcongress@gmail.com